stanford-oval/wikipedia huggingface dataset:
Milla Vuorinen

Milla Vuorinen (s. 1986 Pori) on arkkitehti ja kuvataiteilija. Hän on valmistunut Tampereen teknillisestä yliopistosta vuonna 2012. Lisäksi Vuorinen on suorittanut kuvataiteen perusopintoja Sara Hildén -akatemiassa Tampereella. Hän työskentelee Helsingissä PES-Arkkitehdit Oy:ssä. Siellä hän on suunnitellut muun muassa Länsimetron jatkeen uusia asemia. Vuonna 2019 Vuorinen perusti oman arkkitehtitoimiston Luoto Arkkitehdit Oy:n. Vuonna 2020 Porin keskustaan valmistui Vuorisen suunnittelema, asuinkerrostalon julkisivuun kiinnitetty veistos Porigami.
Porigami, 2020, Pori.
Dinosaurus Stereophonicus

| Dinosaurus Stereophonicus CMX |
| --- | --- | --- |

Studioalbumin tiedot
 Äänitetty : toukokuu–elokuu 2000 Inkfish-studioilla
 Julkaistu: lokakuu 2000
 Tuottaja(t): Gabi Hakanen ja Rauli ”Illusion Rake” Eskolin
 Tyylilaji: progressiivinen rock
 Kesto: 118.54
 Levy-yhtiö: Herodes/EMI
Listasijoitukset
  Suomen virallinen lista: 2.    Fyysinen albumilista: 5.
CMX:n muut julkaisut
| Vainajala 1998 | Dinosaurus Stereophonicus 2000 | Isohaara 2002 |
Dinosaurus Stereophonicus on CMX-yhtyeen studioalbumi vuodelta 2000. Sitä äänitettiin toukokuusta elokuuhun 2000 ja se julkaistiin saman vuoden lokakuussa. Albumi on kaksoislevy. Se edustaa tyylillisesti progressiivista rockia, kuten yhtye ilmoitti jo ennen levyn nauhoituksia. Yhtye on ilmaissut albumin olevan perinteisiltä progeartisteilta vaikutteita ottavaa musiikkia ilman varsinaista uutta kokeilua. Albumi julkaistiin yhtyeen kahden vuoden keikkatauon aikana, eikä yhtye keikkaillut levyn julkaisun tiimoilta.tarvitaan parempi lähde
Kappaleet > CD 1

"Kreetan härkä" – 4:58
"Kansantalouden saavutusten näyttely" – 4:12
"Ei koskaan" – 6:21
"Iliman pielet" – 4:21
"Ohjelmansiirtoketjun mittaustauko" – 2:24
"Pelon enkeli" – 5:36
"Loputtomasti samaa" – 5:43
"Ilmestyskirjanpitäjä" – 1:57
"Kylmänmarja" – 8:59
"Baikonur" – 10:08
"Negatiivinen alkusoitto" – 1:18
Kappaleet > CD 2

"Jatkuu niinkuin sade" – 4:29
"Tuonen lintu" – 5:29
"Luuhamara" – 4:18
"Tämän runon tahtoisin unohtaa" – 4:47
"Kultaiset portaat" – 5:27
"Meidän syntimme" – 4:52
"Myrskyn ratsut" – 6:27
"Karsikkopuu" – 5:33
"Olkoon täysi sinun maljasi" – 10:00
"Suurta yötä päin" – 3:40
"Tähdet sylissään" – 7:55
Kaikki laulut on säveltänyt CMX ja sanoitukset on kirjoittanut A. W. Yrjänä.
Tekijät > Yhtye

A. W. Yrjänä – basso ja laulu
Tuomas Peippo – rummut
Janne Halmkrona – kitarat
Timo Rasio – kitarat
Tekijät > Vierailijat

Martti Salminen
Ann Bell Fell
Aki Eronen
Risto Salmi
Teropekka Virtanen
Illusion Rake
Gabi Hakanen
Kampin Laulu
Arvostelut

City:
Desibeli.net:
Rytmi:
Soundi:
Aiheesta muualla

CMX keväisessä haastattelussa. Soneraplaza 8.5.2000. (Internet Archive)
Luukkanen, Antti: CMX legotehtaan kehittelyosastolla. Soundi 11/2000. (Internet Archive)
Mattila, Pertti: ”Osaamme onneksi vieläkin yllättää”. Savon sanomat 30.10.2000.
Talvio, Otto: CMX ja öljykriisin raikas tuulahdus. Nöjesguiden 20.11.2000. (Internet Archive)
Dinosaurus Stereophonicus Discogsissa. (englanniksi)
Mikkelsen

Mikkelsen (/ˈme.ɡl̩.sn̩/) on tanskankielinen sukunimi, joka tarkoittaa "Mikkelin poikaa". Vuonna 2023 Suomen väestötietojärjestelmässä oli yhteensä 47 elävää Mikkelsen-nimistä henkilöä.
Tunnettuja Mikkelsen-nimisiä

Andreas Mikkelsen (s. 1989), norjalainen ralliautoilija
Brian Mikkelsen (s. 1966), tanskalainen poliitikko
Lars Mikkelsen (s. 1964), tanskalainen näyttelijä
Mads Mikkelsen (s. 1965), tanskalainen näyttelijä
Sonja Mikkelsen (s. 1955), tanskalainen poliitikko
Vern Mikkelsen (1928–2013), yhdysvaltalainen koripalloilija
Mikkelinpäivä

Neljä arkkienkeliä: Gabriel, Mikael, Uriel ja Rafael.
Mikkelinpäivä on alun perin arkkienkeli Mikaelille, mutta nykyisin kaikille enkeleille omistettu kristillinen juhlapäivä. Sitä on vietetty varhaiskeskiajalta saakka laajalti kristikunnassa 29. syyskuuta. Varhaisimmat tiedot sen vietosta ovat 400-luvulta Fryygiasta.
Suomen evankelis-luterilaisen kirkon kirkkovuodessa päivä on 29. syyskuuta tai sen jälkeinen sunnuntai. Tällaiselle liikkuvalle paikalle mikkelinpäivä siirrettiin Ruotsissa ja Suomessa vuonna 1772. Siirto tuli voimaan vuodesta 1774 lähtien.  Sen alkuperäinen päivämäärä 29. syyskuuta on kuitenkin edelleen Mikaelin ja sen muunnosten kuten Mikon ja Mikaelan nimipäivä.
Aiheesta muualla

Suomen evankelis-luterilaisen kirkon evankeliumikirja: Mikkelinpäivä (Arkistoitu – Internet Archive)
Kirkon kanava: Wille Riekkinen kertoo Mikkelinpäivästä
Suomen evankelis-luterilaisen kirkon kirkkovuosi
adventti | 
joulu | 
uusivuosi |
loppiainen |
kynttilänpäivä |
laskiainen |
Marian ilmestyspäivä |
palmusunnuntai |
kiirastorstai |
pitkäperjantai |
pääsiäinen |
helatorstai

helluntai |
Pyhän Kolminaisuuden päivä |
juhannus |
apostolien päivä |
kirkastussunnuntai |
mikkelinpäivä |
reformaation päivä |
pyhäinpäivä |
tuomiosunnuntai
Metyylialuminoksaani

| Metyylialuminoksaani> Tunnisteet |
| --- | --- |
CAS-numero:  120144-90-3
Ominaisuudet
Molekyylikaava:  Al(CH3)O)n
Liukoisuus veteen:  Reagoi veden kanssa
Metyylialuminoksaani (Al(CH3)O)n) on organoalumiiniyhdisteisiin kuuluva organometalliyhdiste. Yhdistettä voidaan käyttää katalyyttinä polymerointiprosesseissa.
Ominaisuudet

Huoneenlämpötilassa metyylialuminoksaani on väritöntä amorfista ainetta. Metyylialuminoksaanin tarkka rakenne ei ole tiedossa, mutta se esiintyy useimmiten oligomeerinä Al(CH3)O)n, missä n on 2–20. Oligomeerin rakenne on mahdollisesti kolmiulotteinen häkki, mutta myös lineaarisia ja rengasrakenteita on esitetty. Rakenteen selvittämistä vaikeuttaa se, että yhdisteen joukossa on usein trimetyylialumiinia, joka reagoi metyylialuminoksaanin kanssa. Metyylialuminoksaani on pyroforista, minkä vuoksi sitä käsitellään tolueeniin tai muuhun aromaattiseen liuottimeen liuotettuna.
Valmistus ja käyttö

Metyylialuminoksaania valmistetaan hydrolysoimalla trimetyylialumiinin tolueeniliuosta. Reaktio on hyvin eksoterminen ja tämän vuoksi vaikeasti kontrolloitavissa.
Tärkein metyylialuminoksaanin käyttökohde on toimia ko-katalyyttinä alkeenien polymeroinneissa. Se muodostaa Ziegler–Natta-katalyyttien ja muiden metalloseenikatalyyttien kanssa varautuneen kompleksin, joka on hyvin aktiivinen katalyytti polymerointireaktioissa.
Milla Sofia

Milla Sofia on virtuaalinen hahmo, jonka on kehittänyt Jouni Turpeinen ja Netmylly Oy.
Netmylly Oy on IT- ja verkkokauppayritys ja Milla Sofia kehitettiin alun perin joulukuussa 2022 yrityksen tarpeisiin muotimalliksi. Millan hahmo on täysin virtuaalinen, ja hänet on luotu Stable Diffusion tekoälyohjelmistolla, joka tuottaa kuvia tekstimuotoisesta kuvauksesta.  Tekoälyn kehittyminen on mahdollistanut realististen näköisten virtuaalisten hahmojen, kuten Milla luomisen, ja ilmiö aiheuttanut paljon kiinnostusta sosiaalisessa mediassa sekä perinteisessä lehdistössä.  Millan sosiaalisen median tilit esittelevät Millan kuvitteellista elämää, kuten hänen harrastuksiaan ja matkailua erilaisissa kohteissa.  Seuraajia Milla Sofialla oli syyskuussa 2023 Instagramissa noin 60 000, Tiktokissa jo yli satatuhatta.
Aiheesta muualla

Milla Sofia Instagramissa.
Mia Eklund

| Mia Eklund |
| --- | --- |

Henkilötiedot
Syntynyt: 30. lokakuuta 1994 (ikä 29)
Kansalaisuus:   Suomi
Tennispelaaja
Pituus:  176 cm
Kätisyys:  vasen
Kaksinpeli
Paras sijoitus:  566. (16.4.2018)
Voitot/tappiot:  62–99
Nelinpeli
Paras sijoitus:  419. (21.5.2018)
Voitot/tappiot:  35–50
Aiheesta muualla
miaeklund.com
ITF
WTA
Mia Nicole Eklund (s. 30. lokakuuta 1994 Tallinna, Viro) on suomalainen tennispelaaja. Hän edustaa Suomessa GVLK:ta. Aiemmin hän on edustanut Smash-Tennistä.
Eklund voitti naisten kaksinpelin Suomen mestaruuden sisäkentillä vuonna 2012 päihitettyään loppuottelussa Johanna Hyötyn. Hänen valmentajanaan toimi kymmenen vuoden ajan Bruno Loit, mutta sittemmin hänen valmentajinaan ovat toimineet Robert Varga (toukokuu 2013 – heinäkuu 2013), Xavier De Castro (elokuu 2013 – lokakuu 2013), Cesar Coutinho (marraskuu 2013 – toukokuu 2014), Bruno Alves ja Santiago Ventura.
Eklund (WTA 784) selvisi ensimmäiseen ITF-tason kaksinpelifinaaliin Hammametin 15 000 Yhdysvaltain dollarin arvoisessa turnauksessa lokakuussa 2017. Lähes kolme ja puoli tuntia kestäneessä loppuottelussa Italian Michele Alexandra Zmau (WTA 829) oli parempi luvuin 4−6, 6−3, 7−6(4). Nelinpelissä Eklund saavutti kaksi ITF-tason turnausvoittoa samassa paikassa. Ensimmäisen kaksinpelin ammattilaisturnausvoittonsa Eklund saavutti marraskuussa Tunisiassa pelatussa ITF-turnauksessa.
Eklund ilmoitti ammattilaisuransa lopettamisesta syyskuussa 2019. Viimeiset ottelunsa hän pelasi toukokuussa 2019.
Aiheesta muualla

Mia Eklundin kotisivut (Arkistoitu – Internet Archive)
Mia Eklund WTA:n sivuilla (englanniksi)
Mia Eklund ITF:n sivuilla (englanniksi)
Miia Niittynen

Miia Niittynen (s. 17. lokakuuta 1990) on suomalainen suunnistaja.
Niittynen edustaa joensuulaista Kalevan Rastia.
MM-kilpailuissa Sveitsissä 2023 Niittynen oli pitkällä matkalla 19. ja oli mukana Suomen neljänneksi tulleessa viestijoukkueessa. Vuoden 2022 EM-kilpailuissa Virossa hän oli pitkällä matkalla 18. ja keskimatkalla 11. Vuoden 2024 EM-kilpailussa Unkarissa hän sijoittui keskimatkalla sijalle 14 ja pitkällä matkalla sijalle 10 ja oli mukana Suomen viidenneksi tulleessa viestijoukkueessa.
Niittynen jakoi keskimatkan Suomen mestaruuden Veera Klemettisen kanssa vuonna 2023.
Vuoden 2024 Venlojen viestissä Niittynen suunnisti ankkuriosuuden Kalevan Rastin kilpailussa toiseksi sijoittuneessa joukkueessa. Vuoden 2023 Venlojen viestissä Niittynen ankkuroi Kalevan Rastin joukkueen kolmanneksi.
Miia Niemi

Miia Niemi
Miia Niemi (s. 9. heinäkuuta 1983) on suomalainen entinen jalkapalloilija.
Puolustajana pelannut Niemi edusti urallaan Helsingin Palloseuraa ja aikuistasolla Helsingin Jalkapalloklubia, Amazon Grimstadia ja Klepp IL:ää. Hän voitti HJK:ssa kaksi Suomen mestaruutta 2001 ja 2005 sekä Suomen cupin 2002. Hän lopetti uransa kauden 2011 jälkeen.
Maajoukkueeseen Niemi nousi ensi kerran vuonna 2003 ja pelasi uransa aikana kaikkiaan 46 maaottelua.
Miia Kivipelto

| Miia Kivipelto |
| --- | --- |

Henkilötiedot
Syntynyt: 1973 Alajärvi
Kansalaisuus:  suomalainen
Ammatti:  professori
Muut tiedot
Koulutus: lääketieteen tohtori
Aiheesta muualla
Kotisivu
Miia Kivipelto (s. 1973 Alajärvi) on suomalainen geriatri, joka työskentelee professorina Itä-Suomen yliopistossa ja Karoliinisessa instituutissa Tukholmassa. Hänet tunnetaan erityisesti dementiaan ja muihin vanhuuden muistihäiriöihin liittyvistä tutkimuksistaan.
Kivipelto opiskeli lääketiedettä Kuopion yliopistossa ja erikoistui geriatriaan. Hän väitteli tohtoriksi vuonna 2002 Alzheimerin taudin verisuonimuutoksista ja jatkoi tutkijan työtään Tukholman Karoliinisessa instituutissa.
Kivipellon tutkimukset koskevat dementiaa. Iäkkäiden ihmisten määrän kasvaessa myös dementian odotetaan lisääntyvän. Dementiaan ei kuitenkaan ole pystytty kehittämään tehokasta lääkehoitoa. Väestötutkimukset, joissa samoja ihmisiä on seurattu yli 30 vuotta, osoittavat, että dementian riskiä on mahdollista vähentää joukolla ehkäiseviä toimenpiteitä, muun muassa kiinnittämällä huomiota sellaisiin riskitekijöihin kuin korkea veren rasvapitoisuus, korkea verenpaine ja  fyysinen passiivisuus jo keski-iässä. Varhainen diagnosointi ja ehkäisy ovat tärkeä osa Miia Kivipellon tutkimusta.
Vuonna 2009 Kivipelto sai Suomen Akatemian palkinnon tutkimustyönsä yhteiskunnallisesta vaikuttavuudesta. Vuonna 2011 hänelle myönnettiin Nuorkauppakamarin Nuori menestyjä -palkinto.
Miranda

Miranda tarkoittaa ainakin seuraavia asioita:
Miranda, Venezuelan osavaltio
Miranda de Ebro, kaupunki Burgosin maakunnassa Espanjassa
Miranda do Douro, kaupunki Portugalissa
Miranda, Uranuksen kuu
Miranda, naisen etunimi
João Miranda de Souza Filho, pelaajanimeltään Miranda, brasilialainen jalkapalloilija
Miranda, seuraavien henkilöiden sukunimi:
Alípio de Miranda Ribeiro (1874–1939), brasilialainen eläintieteilijä
Ana Miranda Paz (s. 1971), espanjalainen poliitikko ja europarlamentaarikko
Antônio Afonso de Miranda (1920–2021), brasilialainen roomalaiskatolinen piispa
Carmen Miranda (1909–1955), portugalilais-brasilialainen sambalaulaja ja elokuvanäyttelijä
Cyril Miranda (s. 1985), ranskalainen maastohiihtäjä
Danny Miranda (s. 1964), brittiläinen basisti
Diamantino Miranda (s. 1959), portugalilainen jalkapalloilija
Edison Miranda (s. 1981), kolumbialainen nyrkkeilijä
Francisco de Miranda (1750–1816), venezuelalainen vallankumouksellinen
Francisco de Sá de Miranda (1481–1558), portugalilainen runoilija
Hugo Miranda (s. 1980), paraguaylainen jalkapalloilija
Isa Miranda, oik. Ines Isabella Sampietro (1905–1978), italialainen näyttelijä
Jesús Miranda (s. 1946), puertoricolainen uskonnollinen johtaja, Creciendo en Gracia -lahkon perustaja
João Miranda Teixeira (s. 1935), portugalilainen roomalaiskatolinen piispa
José Ely de Miranda, Zito (1932–2015), brasilialainen jalkapalloilija
Juan Carreño de Miranda (1614–1685), espanjalainen taidemaalari
Leonardo de Miranda Pereira (s. 1936), brasilialainen roomalaiskatolinen piispa
Lin-Manuel Miranda (s. 1980), yhdysvaltalainen näyttelijä, säveltäjä ja näytelmäkirjailija
Maximino Martínez Miranda (s. 1951), meksikolainen roomalaiskatolinen piispa
Miguel Angel Aguilar Miranda (s. 1939), ecuadorilainen roomalaiskatolinen piispa
Perseo Miranda (s. 1965), italialainen heavy metal -laulaja
Roberto Lopes Miranda, Roberto (s. 1944), brasilialainen jalkapalloilija
Teodoro Enrique Pino Miranda (1946–2020), meksikolainen roomalaiskatolinen piispa
Miranda, kuvitteellisia henkilöitä:
Miranda, henkilö Shakespearen näytelmässä Myrsky
Esteban Miranda, espanjalainen seikkailija ja gigolo Tarzan-kirjoissa
Miranda, brittiläinen komediasarja
Miranda transalpina, ampiaishämähäkki
Miranda IM, pikaviestinohjelma
M/S Miranda, ahvenanmaalaisen Godby Shipping Ab:n omistuksessa oleva rahtilaiva
"Miranda", Leevi and the Leavingsin kappale vuodelta 1991
Miranda vastaan Arizona, Yhdysvaltain korkeimman oikeuden ennakkopäätös
Edellisestä johdetut Miranda-oikeudet Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miranda”, voi hakea sivunnimihaulla, laajalla sivunnimihaulla tai tekstihaulla.
Milton Cruz

| 0 | 1 | 2 |
| --- | --- | --- |

Henkilötiedot
Koko nimi: Milton da Cruz
Syntymäaika: 1. elokuuta 1957 (ikä 67)
Syntymäpaikka: Cubatão, Brasilia
Kansalaisuus:  Brasilia
Pelipaikka: Hyökkääjä
Pituus: 179 cm
Seurat
| Vuodet | Seura | O (M) |
| 1977-1979 1980-1982 1982-1983 1983-1985 1985-1986 1987 1987 1988 1989 1989-1990 1990-1992 1993 | São Paulo Estudiantes Tecos Nacional Internacional Sport Recife Catuense Náutico Yomiuri Nissan Motors Botafogo Kashima Antlers Oklahoma City Slickers |  |
Maajoukkue
| 1984 | Brasilia |  |
Milton Cruz (s. 1. elokuuta 1957 Cubatão) on brasilialainen entinen jalkapalloilija.
Jalkapallomaajoukkue

Milton kuului Brasilian joukkueeseen kesäolympialaisissa 1984.
Monsieur Ripois – naisten hurmuri

| Monsieur Ripois – naisten hurmuri> Monsieur Ripois |
| --- | --- |

Ohjaaja:  René Clément
Käsikirjoittaja:   René Clément  Hugh Mills 
Tuottaja:  Léopold Schlosberg
Säveltäjä:  Roman Vlad
Kuvaaja:  Oswald Morris
Leikkaaja:  Françoise Javet
Pääosat:   Gérard Philipe  Valerie Hobson  Joan Greenwood 
Valmistustiedot
Valmistusmaa:  Ranska, Iso-Britannia
Tuotantoyhtiö:  Transcontinental Films
Ensi-ilta:   Ranska: 19. toukokuuta 1954  Suomi: 11. helmikuuta 1955 
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Monsieur Ripois – naisten hurmuri on René Clémentin ohjaama ja käsikirjoittama ranskalais-brittiläinen elokuva vuodelta 1954. Elokuva on Gérard Philipen tähdittämä komediallinen draamaelokuva, joka sijoittuu Pariisiin ja Lontooseen.
Elokuva voitti Cannesin elokuvajuhlien tuomariston palkinnon vuonna 1954. Suomessa Philipe sai tästä sekä elokuvasta Punaista ja mustaa miespääosan ulkomaan Jussi-palkinnon vuonna 1955.
Mesopotamian maatalous

Mesopotamian maatalous oli maanviljelyä ja karjanhoitoa muinaisessa Mesopotamiassa noin 8000 eaa. – 500 eaa. Mesopotamiassa viljeltiin lähinnä vehnää, ohraa, linssejä ja herneitä. Kotieläimiä olivat mm. naudat, siat, lampaat ja vuohet. Kastelukanavia ja -laitteita käytettiin 200 mm:n sademäärärajan eteläpuolella. Kasteluviljely aiheutti maan laajaa suolaantumista. Tämä pienensi satoja ja suosi ohraa vehnän sijasta.
Uruk-kaudella saattoi Sumerissa olla 250 000 as. 3600 eaa. saattoi olla 100 000 paikallaan asuvaa maanviljelijää ja 50 000–100 000 liikkuvaa paimentolaista.
Maan omistus

Tavalliset talonpojat olivat yleensä suurtilojen vuokraviljelijöitä ja lähes maaorjan asemassa. Lisäksi suurtilat vuokrasivat tilapäisiä peltotyöläisiä mm. elonkorjuuta varten. Yleensä varsinaiset orjat eivät tehneet peltotöitä. Monesti pelto, kastelukanava ja härät olivat vuokrattuja. Temppelivero saattoi olla 1/3–1/2 pellon sadosta.
Viljely

Sumerissa Sipparin eteläpuolella viljeltiin noin 10–15 000 km². Babyloniassa oli viljeltyä alaa noin 30 000 km² ja Assyriassa reilusti alle 15 000 km2. Jokaisessa talossa asui Urin kolmannen dynastian aikaan 3½–5 ihmistä, ja asukastiheys oli ainakin 100 as./km², mutta saattoi olla hyvinkin 350 as./km².
Suurtilan ala saattoi olla 20–30 ha luokkaa. Ajan myötä tilat kuitenkin pienenivät, Hammurabin ajan iso tila oli noin 6,4 ha. Uusbabylonialaisella ajalla yksityinen puutarhapalsta saattoi olla vain 0,4 ha.
Eräiden tietojen mukaan sumerit olisivat kylväneet 28 litraa/ha, ja saaneet 80–100-kertaisen sadon. Kassiittiajalla kylvettiin 55 litraa/ha. Uusbabylonialaisella ajalla 115 litraa/ha.. Normaalitila oli Sumerissa 3 buria eli 3 × 63 510,5 m2, mutta uusbabylonialaisella ajalla 1 bur eli 63 510,5 m2. Pienin tila oli Assyriassa 1 immeru eli 7 340 m2, mutta suurin tila oli 40 immerua.
Uusbabylonialaisen ajan sato oli yleensä 1 500 litraa/ha eli 13-kertainen kylvö.
Sumerissa kyntöhärkien rehu laksettiin yhtä suureksi kuin kylvö.. Bayloniassa maanviljelijät joutuivat yleensä lainaamaan kylvösiemenen valtion varastosta tai yksittäiseltä pankkiirilta. Yleensä  viljelijä maksoi lainan takaisin 1/3 eli 33.33 % korolla viljana tai hopeana, sopimuksen mukaan muissa tuotetissa.
Viljan keruu ja kuljetus esim. laivoilla maksoi noin kolmanneksen kerätystä viljasta Marista löytyneen savitaulun mukaan.
Karjanhoito

Karjalle annettiin sen laadusta riippuen 2,5–5 litraa ohraa/vrk ja 8,5–17 litraa leseitä..
Maan suolaantuminen

Monet viljakasvit sietävät suolaa vain 0,3–0,6 prosenttia. Vehnä sietää maan suolaa 0,5 % maassa, mutta ohra kaksi kertaa enemmän, noin prosentin verran. Maan suolaantuminen on paha ongelma niillä alueilla, joilla pohjavesi on korkealla, alle kolmen metrin päässä Maan pinnasta, ja haihtuminen suurta. Haihduttava kasvillisuus imee pohjavettä kohti pintaa, ja haihtuminen jättää vain suolat pinnalle. Haihtuminen lisää veden suolapitoisuutta, kun vesi höyrystyy pois ja suola jää jäljelle. Myös kasteluvesi tuo suolaa mukanaan ja luo siten suolaantumista. Puutteellinen veden ojitus pois lisää myös suolaantumista. Etelä-Mesopotamia on alavaa maata, jonka alueella on kesällä korkea lämpötila ja haihtuminen.
Viljan kasteluviljely Mesopotamian ympäristössä nosti suolat Maan pintaan. Etelä-Mesopotamiassa Sumerissa viljeltiin noin 3500 eaa. yhtä paljon suolaa vähän sietävää vehnää ja suolaa hyvin sietävää ohraa. Noin 2500 eaa. Etemenekin aikana Girsun lähellä vain 1/6 eli noin 15 % oli vehnää, ja noin 2100 eaa. Sumerissa korkeintaan 2 %, eikä Urissa yhtään. 2000 eaa. Isinissä ja Larsassa ei enää viljelty ohraa. 1700 eaa. vehnää ei viljelty Sumerin alueella yhtään.
Suolaantuminen myös muutti maata hedelmättömämmäksi. Noin 2400 eaa. hehtaari tuotti 2 537 litraa ohraa, 2100 eaa. 1 460 litraa ohraa ja 1700 eaa. 897 litraa ohraa. Näin maataloustuotanto laski 700 vuodessa 65 %.
Miran Tepeš

Miran Tepeš (s. 25. huhtikuuta 1961 Ljubljanassa) on slovenialainen mäkihyppääjä. Hän edusti urheilu-uransa aikana Jugoslaviaa, jonka osa Slovenia tuolloin oli. Tepešin ainoa arvokisamitali tuli 1988 Calgaryn talviolympialaisista, missä hän saavutti joukkuemäen hopeaa Jugoslavian joukkueessa. Samoissa kisoissa hän oli normaalimäessä neljäs. Maailmancupissa Tepeš ei koskaan saavuttanut osakilpailuvoittoa, mutta oli kaikkiaan seitsemän kertaa toisella sijalla. Kokonaiskilpailussa hän oli parhaimmillaan neljäs kaudella 1986–1987. Hän lopetti uransa vuonna 1992.
Nykyisin Tepeš toimii FIS:n mäkihypyn kilpailunjohtajan Walter Hoferin assistenttina, jonka toimenkuvaan kuuluu muun muassa lähtövalojen valvominen arvokilpailuissa ja maailmancupin osakilpailuissa.
Miran Tepešin poika Jurij on arvokisamitaleille yltänyt mäkihyppääjä. Myös hänen tyttärensä Anja on arvokisatason mäkihyppääjä.
Aiheesta muualla

Miran Tepeš Kansainvälinen hiihtoliitto (FIS). (englanniksi)
Mark Henry

| Mark Henry |
| --- | --- |

Henkilötiedot
Syntynyt: 12. kesäkuuta 1971 (ikä 53) Silsbee, Texas
Kansalaisuus:   Yhdysvallat
Showpainija
Kehänimet:  Mark Henry Markswoggle
Aktiivisena:  1996–2017
Pituus:  193 cm
Paino:  163 kg
Kouluttajat:  Leo Burke Hart wrestling family Lewis Hotchin
Aiheesta muualla
markhenry.live
Mark Jerrold Henry (s. 12. kesäkuuta 1971 Silsbee, Texas) on yhdysvaltalainen entinen showpainija. Henry tunnettiin erittäin raakana sekä armottomana painijana, ja korostaakseen Henryn vaarallisuutta WWE väittää Henryn aiheuttaneen muun muassa The Undertakerin, Kurt Anglen, Chris Benoit'n ja Batistan loukkaantumiset. Henry on 193 cm pitkä ja painaa 163 kg. Hänet valittiin WWE:n Hall of Fameen vuonna 2018.
Mark Henryn lempinimi, maailman vahvin mies, juontaa jälkensä lukuisista voiman- ja painonnoston maailmanennätyksistä. Ensiesiintymisensä WWE:ssä Henry teki 22. syyskuuta 1996.
Henry loukkasi nelipäisen reisilihaksensa Saturday Night's Main Eventissä vuonna 2004 ja joutui olemaan noin vuoden poissa kehästä. Roolissaan Mark Henry on haukkunut muita WWE:n entisiä painijoita ja heidän perheitään. Henryn lopetusliikkeet ovat World's Strongest Slam ja Bearhug.
Henryn motto on That's what I do. (suom. "Sitä minä teen.")
Ura

World Wrestling Federation/Entertainment
Ura > WWF-debyytti (1996)

Barcelonan olympialaisissa 1992 Henry sijoittui superraskaan sarjan luokassa kymmenenneksi sen jälkeen, kun hän karsiutui painonnostossa. Hän teki WWF:n kanssa kymmenen vuoden sopimuksen. Hänen ensimmäinen vastustajansa oli Jerry Lawler, joka puhui hänestä karskisti Monday Night RAW:ssa. Hänen ensimmäinen tv-esiintymisensä oli In Your House: Mind Games -tapahtumassa 22. syyskuuta 1996, jolloin hänen vastustajanaan oli jälleen Jerry Lawler.
Ura > Nation of Domination ja Sexual Chocolate (1998-2002)

Henry liittyi Nation of Domination -painijaryhmään 12. tammikuuta 1998. Ennen ryhmän lakkauttamista hän liittoutui D'Lo Brownin kanssa. Vuonna 1999 D'Lo Brown taisteli SummerSlam-tapahtumassa WWF Intercontinental - ja WWF European -mestaruuksista (molemmat tittelit kuuluivat tuolloin hänelle) Jeff Jarrettin kanssa, jolloin Henry petti hänet ja auttoi Jarrettia voittamaan mestaruudet. Jarrett antoi Henrylle European mestaruuden, mutta kuukautta myöhemmin tämä hävisi sen D'Loulle Unforgiven-tapahtumassa. Henry sai  pahanmaineisuudellaan lempinimen "Sexual Chocolate": nimi tulee fiktiivisestä funk-yhtyeestä. Tämän jälkeen Henry otteli Visceran kanssa.
Vuonna 2000 Henry lähetettiin Ohio Valley Wrestlingiin kohentamaan taitojaan. Vuotta myöhemmin hän voitti Arnold Schwarzenegger Strongest Man Contest -kilpailun Ohion Kolumbuksessa. Hän sai palkkioksi 75 000 dollarin arvoisen Humveen.
Ura > SmackDown! (2002)

Henry palasi WWF:n SmackDown-brändiin, ja siellä hän otteli Testin, Kurt Anglen, Chris Jerichon ja Brock Lesnarin kanssa. Tämän jälkeen Henry palasi OVW:hen.
Ura > RAW (2003-2004)

Elokuussa 2003 Henry palasi RAW-brändiin. Helmikuussa 2004 Henryllä oli ottelu Chris Benoitia vastaan, jolloin hän loukkaantui.